
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 39 
Καθιέρωση μίας διαδικασίας πληροφόρησης στον τομέα 
των τεχνικών προτύπων και προδιαγραφών και των κα¬ 
νόνων σχετικά με τις υπηρεσίεςτης κοινωνίαςτωνπλη- 
ροφοριών σε συμμόρφωση προς τις Οδηγίες 98/34/ΕΚ 
και 98/48/ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 4 του Ν. 1338/83 (ΦΕΚ 
34/Α/17.3.1983), όπως τροποποιήθηκε από το άρθρο 6 
του Ν. 1440/84 (ΦΕΚ70/Α/21.5.1984) και από το άρθρο 22 
του Ν.2789/2000 (ΦΕΚ21/Α/2000) και του άρθρου 65 του 
Ν. 1892/1990 (ΦΕΚ 101/Α/31.7.1990). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα»(ΦΕΚ 137/Α/ 
26.7.1985), όπως το άρθρο αυτό προστέθηκε με το άρθρο 
27 του Ν.2081 /1992 (ΦΕΚ 154/Α/10.9.1992) και αντικατα- 
στάθηκε από το άρθρο 1 παρ. 2α του Ν. 2469/97 (ΦΕΚ 
38/Α/14.3.1997). 

3. Τις διατάξεις του Π.Δ. 229/86 (ΦΕΚ 96/Α/6.7.1986) 
«Σύσταση και Οργάνωση της Γενικής Γραμματείας Βιο¬ 
μηχανίας» και του Π.Δ. 396/89 (ΦΕΚ 172/Α/16.6.1989) 
«Οργανισμός της Γ ενικής Γ ραμματείας Βιομηχανίας». 

4. Τις διατάξεις του Π.Δ. 27/1986 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1.2.1996). 

5. Τις διατάξεις του Π.Δ. 143/2000 «Διορισμός Υπουρ¬ 
γών, Αν. Υπουργού και Υφυπουργών» (ΦΕΚ 122/Α/ 
13.04.2000). 

6. Την 303/5.05.2000 Κοινή Απόφαση του Πρωθυπουρ¬ 
γού και του Υπουργού Ανάπτυξης «Ανάθεση αρμοδιοτή¬ 
των στους Υφυπουργούς Ανάπτυξης/Αλέξανδρο Καλα¬ 
φάτη και Μαρία-Ελένη Αποστολάκη» (ΦΕΚ 594/Β/ 
5.5.2000). 

7. Τις διατάξεις του Ν.372/1976 «Περί συστάσεως και 
λειτουργίας του Ελληνικού Οργανισμού Τυποποίησης 
(ΕΛΟΤ)» (ΦΕΚ 166/Α/30.6.1976), το άρθρο 22 του Ν. 
1682/1987 (ΦΕΚ 14/Α/16.2.1987) και το άρθρο 9 του Ν. 
2642/98 (ΦΕΚ 216/Α/1998). 


8. Την με αριθ. 518/2000 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Εθνικής Οικονομίας και του Υφυπουργού Ανάπτυξης, 
αποφασίζουμε: 

Άρθρο 1 

Σκοπός του παρόντος διατάγματος είναι η προσαρμογή 
της ελληνικής νομοθεσίας προς τις Οδηγίες 98/34/ΕΚ (ΕΕ 
1204/37 της 21.7.1998) και 98/48/ΕΚ (ΕΕΕ217/1998 της 
5.8.1998). 

Άρθρο 2 

Κατά την έννοια του παρόντος Π.Δ., νοείται ως: 

1. «Προϊόν»: κάθε προϊόν βιομηχανικής κατασκευής, και 
κάθε γεωργικό προϊόν, συμπεριλαμβανομένων και των 
αλιευτικών προϊόντων. 

2. «Υπηρεσία»: οποιαδήποτε υπηρεσία της κοινωνίας 
των πληροφοριών, ήτοι κάθε υπηρεσία που συνήθως πα¬ 
ρέχεται έναντι αμοιβής, με ηλεκτρονικά μέσα εξ αποστά- 
σεως και κατόπιν προσωπικής επιλογής ενός αποδέκτη 
υπηρεσιών. 

Γ ιατους σκοπούςτου παρόντος ορισμού, νοείται με τον 
όρο: 

- «εξ αποστάσεως»: υπηρεσία που παρέχεται χωρίς τα 
συμβαλλόμενα μέρη να είναι ταυτόχρονα παρόντα, 

- «με ηλεκτρονικά μέσα»: υπηρεσία που παρέχεται στην 
αφετηρία της και γίνεται αποδεκτή στον προορισμό της 
μέσω εξοπλισμών ηλεκτρονικής επεξεργασίας (συμπερι- 
λαμβανομένηςτης ψηφιακής συμπίεσης) ή αποθήκευσης 
δεδομένων και η οποία παρέχεται, διαβιβάζεται και λαμ- 
βάνεται εξ ολοκλήρου μέσω τηλεφωνικής γραμμής, ρα¬ 
διοφωνικής μετάδοσης, οπτικής ίνας ή με άλλα ηλεκτρο- 
μαγνητικά μέσα, 

- «κατόπιν συγκεκριμένης παραγγελίας ενός αποδέκτη 
υπηρεσιών»: υπηρεσία που παρέχεται με μετάδοση δεδο¬ 
μένων κατόπιν συγκεκριμένης παραγγελίας. 

Στο παράρτημα III περιέχεται ενδεικτικός κατάλογος 
των υπηρεσιών που δεν\καλύπτονται από αυτόν τον ορι¬ 
σμό. 

Το παρόν Π.Δ. δεν εφαρμόζεται: 

- στις υπηρεσίες ραδιοφωνικών μεταδόσεων, 

- στις υπηρεσίες ραδιοτηλεοπτικών μεταδόσεων περί 
των οποίων το άρθρο 1 στοιχείο α) της οδηγίας 
89/552/ΕΟΚ, η οποία ενσωματώθηκε στην ελληνική νομο¬ 
θεσία με το Π.Δ. 231/1995 (ΦΕΚ 131/Α/1995). 

3. «Τεχνική προδιαγραφή»: η προδιαγραφή που περιέ- 
χεται σε έγγραφο στο οποίο ορίζονταιτα απαιτούμενα χα¬ 
ρακτηριστικά ενός προϊόντος, όπως τα επίπεδα ποιότη¬ 
τας ή ιδιότητες χρήσης, η ασφάλεια, οι διαστάσεις, συ¬ 
μπεριλαμβανομένων των διατάξεων που ισχύουν για το 
προϊόν όσον αφορά την ονομασία πώλησης, την ορολο¬ 
γία, τα σύμβολα, τις δοκιμές καιτις μεθόδους δοκιμής, τη 
συσκευασία, τη σήμανση και το ετικετάρισμα, καθώς και 
τις διαδικασίες αξιολόγησης της πιστότητας. 

Ο όρος «τεχνική προδιαγραφή» καλύπτει επίσης τις με¬ 
θόδους και διαδικασίες παραγωγής γεωργικών προϊό¬ 
ντων δυνάμει του άρθρου 38 παράγραφος 1 της συνθή¬ 
κης, προϊόντων που προορίζονται για ανθρώπινη διατρο¬ 
φή και διατροφή των ζώων, καθώς και φαρμάκων όπως 
ορίζονται στο άρθρο 1 της οδηγίας 65/65/ΕΟΚ, η οποία 
ενσωματώθηκε στην εθνική νομοθεσία με την ΚΥΑ 
Α6/10395/13-12/31.12.1985 (ΦΕΚ 798/Β/1985), καθώς και 
τις μεθόδους και διαδικασίες παραγωγής άλλων προϊό¬ 
ντων, εφόσον αυτές έχουν επιπτώσεις στα χαρακτηριστι¬ 
κά τους γνωρίσματα. 

4. «Άλλη απαίτηση»: απαίτηση, εκτός των τεχνικών προ¬ 
διαγραφών, επιβαλλόμενη σε ένα προϊόν, ιδίως για λό¬ 
γους προστασίας των καταναλωτών ή του περιβάλλο¬ 
ντος, η οποία αφορά τον κύκλο ζωής του προϊόντος μετά 
τη διάθεση του στην αγορά, όπως οι συνθήκες χρησιμο¬ 
ποίησης, ανακύκλωσης, επαναχρησιμοποίησης ή εξάλει¬ 
ψης του, εφόσον οι συνθήκες αυτές μπορούν να επηρεά¬ 
σουν σημαντικά τη σύνθεση ή τη φύση του προϊόντος, ή 
την εμπορία του. 

5. «Κανόνας σχετικά με τις υπηρεσίες»: απαίτηση γενι¬ 
κής φύσεως σχετικά με την πρόσβαση στις δραστηριότη¬ 
τες των υπηρεσιών που περιγράφονται στο σημείο 2 και 
στην άσκηση τους, ειδικότερα διατάξεις για τους παρέχο¬ 
ντας υπηρεσίες, τις υπηρεσίες και τον αποδέκτη των υπη¬ 
ρεσιών, εξαιρουμένωντων κανόνων που δεν αναφέρονται 
ειδικά στις υπηρεσίες που ορίζονται στο ίδιο σημείο. 

Το παρόν Π.Δ. δεν εφαρμόζεται στους κανόνες που 
άπτονται ζητημάτων εμπιπτόντων στις κοινοτικές κανονι¬ 
στικές ρυθμίσεις του τομέα των τηλεπικοινωνιακών υπη¬ 
ρεσιών, όπως αυτές ορίζονται στο Ν. 2246/94 (ΦΕΚ 
276/Α/1994), με τον οποίο ενσωματώθηκε η οδηγία 
90/387/ΕΚ. 

Το παρόν Π.Δ. δεν εφαρμόζεται στους κανόνες που 
άπτονται ζητημάτων εμπιπτόντων στις κοινοτικές κανονι¬ 
στικές διατάξεις του τομέα των χρηματοπιστωτικών υπη¬ 
ρεσιών, σύμφωνα με την ενδεικτική απαρίθμηση των εν 
λόγω υπηρεσιών στο παράρτημα IV του παρόντος Π.Δ. 

Το παρόν Π.Δ. δεν εφαρμόζεται στους κανόνες που εκ- 
δίδονται από ή για οργανωμένες αγορές σύμφωνα με το 
Ν. 2396/96(ΦΕΚ73/Α/1996), με τον οποίο ενσωματώθηκε 
η οδηγία 93/22/ΕΟΚ, άλλες αγορές ή οργανισμούς που 
προσφέρουν συμψηφιστικές ή εκκαθαριστικές υπηρε¬ 
σίες προς τις αγορές αυτές, εξαιρουμένου του άρθρου 
32 παράγραφος 4 του παραπάνω Νόμου. 

Για τους σκοπούς του παρόντος ορισμού: 

- ένας κανόνας θεωρείται ότι αφορά ειδικά τις υπηρε¬ 
σίες της κοινωνίας των πληροφοριών όταν, αν ληφθεί 
υπόψη η αιτιολογία και το κείμενο του, έχει συγκεκριμένο 
σκοπό και αντικείμενο, είτε εξ ολοκλήρου είτε σε επί μέ¬ 
ρους διατάξεις, να ρυθμίσει με σαφή και εύστοχο τρόπο 
τις υπηρεσίες αυτές, 

- ένας κανόνας δεν θεωρείται ότι αφορά ειδικά τις υπη¬ 
ρεσίες της κοινωνίας των πληροφοριών όταν αφορά τις 


υπη ρεσίες αυτές μόνον κατά συνεκδοχή ή κατά σύ μπτωση. 

6. «Πρότυπο»: οι τεχνικές προδιαγραφές που έχουν 
εγκριθεί από αναγνωρισμένο οργανισμό τυποποίησης, 
για επανειλημμένη ή διαρκή εφαρμογή, των οποίων όμως 
η τήρηση δεν είναι υποχρεωτική και οι οποίες υπάγονται 
σε μία από τις ακόλουθες κατηγορίες: 

- διεθνές πρότυπο: πρότυπο εγκεκριμένο από διεθνή 
οργανισμό τυποποίησης το οποίο τίθεται στη διάθεση του 
κοινού, 

- ευρωπαϊκό πρότυπο: πρότυπο εγκεκριμένο από ευρω¬ 
παϊκό οργανισμό τυποποίησης, το οποίο τίθεται στη διά¬ 
θεση του κοινού, 

- Εθνικό πρότυπο: πρότυπο εγκεκριμένο από εθνικό ορ¬ 
γανισμό τυποποίησης το οποίο τίθεται στη διάθεση του 
κοινού. 

7. «Πρόγραμμα τυποποίησης»: πρόγραμμα εργασίας 
ενός αναγνωρισμένου οργανισμού τυποποίησης με το 
οποίο καταρτίζεται κατάλογος των θεμάτων για τα οποία 
διεξάγονται εργασίες τυποποίησης. 

8. «Σχέδιο προτύπου»: το έγγραφο με το κείμενο τωντε- 
χνικών κανονισμών για καθορισμένο προϊόν, που σχεδιά¬ 
ζεται να εγκριθεί σύμφωνα με τη διαδικασία εθνικής τυ¬ 
ποποίησης, όπως το κείμενο αυτό προκύπτει από τις προ¬ 
παρασκευαστικές εργασίες και διανέμεται προς 
σχολιασμό ή δημόσια έρευνα. 

9. «Ευρωπαϊκός Οργανισμός Τυποποίησης»: οργανι¬ 
σμός αναφερόμενος στο παράρτημα I. 

10. «Εθνικός Οργανισμός Τυποποίησης»: οργανισμός 
αναφερόμενος στο παράρτημα II. 

11. «Τεχνικός κανόνας»: Τεχνική προδιαγραφή ή άλλη 
απαίτηση ή κανόνας σχετικά με τις υπηρεσίες, συμπερι¬ 
λαμβανομένων των οικείων διοικητικών διατάξεων των 
οποίων η τήρηση είναι υποχρεωτική από το νόμο ή την 
πρακτική (άθ )υτβ ή άθ ίαοίο), για την εμπορία, την παροχή 
υπηρεσιών, την εγκατάσταση ενός φορέα παροχής υπη¬ 
ρεσιών ή τη χρήση σε κράτος μέλος ή σε σημαντικό τμή¬ 
μα του κράτους αυτού, όπως επίσης, με την επιφύλαξη 
των οριζομένων στο άρθρο 10, οι νομοθετικές, κανονιστι¬ 
κές και διοικητικές διατάξεις των κρατών μελών που απα¬ 
γορεύουν την κατασκευή, εισαγωγή, εμπορία ή χρήση 
ενός προϊόντος και την παροχή ή χρήση μιας υπηρεσίας 
ή την εγκατάσταση για την παροχή των υπηρεσιών αυτών. 

Τεχνικοί κανόνες υποχρεωτικοί από την πρακτική (άθ 
ίαοίο) είναι ιδίως: 

οι νομοθετικές, κανονιστικές ή διοικητικές διατάξεις 
ενός κράτους μέλους οι οποίες παραπέμπουν είτε σε τε¬ 
χνικές προδιαγραφές ή άλλες απαιτήσεις είτε σε κανόνες 
σχετικά με τις υπηρεσίες, είτε σε επαγγελματικούς κώδι¬ 
κες ή κώδικες ορθής πρακτικής που με τη σειρά τους πα¬ 
ραπέμπουν σε τεχνικές προδιαγραφές ή άλλες απαιτή¬ 
σεις ή κανόνες σχετικά με τις υπηρεσίες, η τήρηση των 
οποίων αποτελεί τεκμήριο συμβατότητας προς τις προ¬ 
διαγραφές που καθορίζονται από τις εν λόγω νομοθετι¬ 
κές, κανονιστικές ή διοικητικές διατάξεις, οι εκούσιες 
συμφωνίες στις οποίες η δημόσια αρχή είναι συμβαλλό¬ 
μενο μέρος και οι οποίες αποσκοπούν στην τήρηση, προς 
το δημόσιο συμφέρον, των τεχνικών προδιαγραφών ή άλ¬ 
λων απαιτήσεων ή κανόνων σχετικά με τις υπηρεσίες. 
Εξαιρούνται οι συγγραφές υποχρεώσεων των δημοσίων 
συμβάσεων, 

- οι τεχνικές προδιαγραφές ή άλλες απαιτήσεις ή οι κα¬ 
νόνες περί υπηρεσιών, που συνδέονται με φορολογικά ή 
οικονομικά μέτρα και επηρεάζουν την κατανάλωση προϊ- 

όντων ή υπηρεσιών ενθαρρύνοντας την τήρηση των τε¬ 
χνικών αυτών προδιαγραφών ή άλλων απαιτήσεων ή κα¬ 
νόνων σχετικά με τις υπηρεσίες εξαιρούνται οι τεχνικές 
προδιαγραφές ή άλλες απαιτήσεις ή οι κανόνες σχετικά 
με τις υπηρεσίες που έχουν σχέση με τα εθνικά συστήμα¬ 
τα κοινωνικής ασφάλισης. 

12. «Σχέδιο τεχνικού κανόνα»: το κείμενο μια τεχνικής 
προδιαγραφής ή άλλης απαίτησης ή ενός κανόνα σχετικά 
με τις υπηρεσίες, συμπεριλαμβανομένωντων διοικητικών 
διατάξεων, που εκπονείται προκειμένου η τεχνική αυτή 
προδιαγραφή ή απαίτηση ή κανόνας σχετικά με τις υπη¬ 
ρεσίες να καθιερωθεί αμέσως ή εν τέλει ως τεχνικός κα¬ 
νόνας, και το οποίο δεδομένου ότι βρίσκεται σε προπα¬ 
ρασκευαστικό στάδιο, μπορεί να υποστεί ουσιαστικές 
τροποποιήσεις. 

Το παρόν Π.Δ. δεν ισχύει για τα μέτρα που θεσπίζονται 
ως αναγκαία στο πλαίσιο της συνθήκης προκειμένου να 
εξασφαλίσουν την προστασία του κοινού, και ιδιαίτερα 
των εργαζομένων, κατά τη χρήση προϊόντων, εφόσον τα 
μέτρα αυτά δεν επηρεάζουν τα προϊόντα. 

Άρθροθ 

Οι οργανισμοί τυποποίησης που αναφέρονται στα πα¬ 
ραρτήματα I και II καθώς και η Ευρ. Επιτροπή, λαμβάνουν, 
κατόπιν αιτήσεως τους, τα σχέδια προτύπων και ενημε¬ 
ρώνονται από το Κέντρο Πληροφόρησης του ΕΛΟΤ για τη 
συνέχεια που δίνεται στις τυχόν παρατηρήσεις τους επί 
των σχεδίων αυτών. 

Άρθρο 4 

1. Ο ΕΛΟΤ υποχρεούται: 

- να γνωστοποιεί τις πληροφορίες που προβλέπονται 
από το άρθρο 3 

- να δίνει στη δημοσιότητα τα σχέδια προτύπων, έτσι 
ώστε να μπορούν να συγκεντρώνονται και παρατηρήσεις 
από ενδιαφερόμενο μέρη εγκατεστημένα σε άλλα κράτη 
μέλη, 

- να παραχωρεί στους άλλους οργανισμούς που αναφέ- 
ρονται στο παράρτημα II το δικαίωμα να συμμετέχουν πα¬ 
θητικά ή ενεργά (με την αποστολή παρατηρητού) στις 
προγραμματιζόμενες εργασίες, 

- να μην αντιτίθεται στην εξέταση, σε ευρωπαϊκό επίπε¬ 
δο και σύμφωνα με τους κανόνες των ευρωπαϊκών οργα¬ 
νισμών τυποποίησης, ενός θέματος τυποποίησης του 
προγράμματος εργασίας του, και να μην πραγματοποιεί 
ενέργειες που θα μπορούσαν να προδικάσουν τη λήψη 
σχετικής απόφασης. 

2. Απαγορεύεται κάθε πράξη αναγνώρισης, έγκρισης 
τύπου ή έμμεσης χρήσης ενός εθνικού προτύπου που έχει 
εγκριθεί κατά παράβαση του άρθρου 3 και της παραγρά¬ 
φου 1 του παρόντος άρθρου. 

3. Το Κέντρο Πληροφόρησης (ΚΠ) του ΕΛΟΤ θέτει ομοί¬ 
ως στη διάθεση κάθε ενδιαφερομένου άλατα νέα σχέδια 
ελληνικών προτύπων, καθώς και τα νέα σχέδια προτύπων, 
που εκπονούνται από τους Οργανισμούς Τυποποίησης 
των παραρτημάτων I και II του παρόντος Π.Δ. Κάθε ενδια¬ 
φερόμενος επιβαρύνεται με το κόστος της παρεχόμενης 
πληροφόρησης. 

Άρθρο 5 

Με απόφαση του Υπουργού Ανάπτυξης ορίζεται ο εκ- 
πρόσωποςτης Ελλάδας στη μόνιμη επιτροπή του άρθρου 
5της Οδηγίας 98/34/ΕΚτου Συμβουλίου της Ε. Ε., εφεξής 


επιτροπή, ο οποίος μπορεί να υποβοηθείται από εμπειρο- 
γνώμονεςή συμβούλους γιατη διατύπωση των ελληνικών 
θέσεων. 

Άρθρο 6 

Ο εκπρόσωπος της Ελλάδας: 

1. συμμετέχει στις εργασίες της επιτροπής, στις οποίες 
συμμετέχει και εκπρόσωπος του ΕΛΟΤ όταν καλείται. Η 
επιτροπή συνέρχεται με ειδική σύνθεση για να εξετάσει 
τα ζητήματα τα σχετικά με τις υπηρεσίες της κοινωνίας 
των πληροφοριών. 

2. εκφράζει τις ελληνικές θέσεις πάνω στις εκθέσεις 
που παρουσιάζει η Ευρ. Επιτροπή στην επιτροπή για τη 
λειτουργία και την εφαρμογή τωνπροαναφερόμενων δια¬ 
δικασιών, καθώς και στις προτάσεις που αποσκοπούν 
στην εξάλειψη των υφισταμένων ή προβλεπόμενων εμπο¬ 
δίων κατά τις συναλλαγές. 

3. συνεργάζεται με τον ΕΛΟΤ για την έκφραση γνώμης 
στις προτάσεις της επιτροπής προς την Ευρ. Επιτροπή 
στα παρακάτω θέματα: 

• στην ανάθεση από την Ευρ. Επιτροπή στους Ευρω¬ 
παϊκούς Οργανισμούς Τυποποίησης της κατάρτισης ευ¬ 
ρωπαϊκού προτύπου σε μια καθορισμένη ημερομηνία, 

• στην μέριμνα της Ευρ. Επιτροπής ώστε, εφόσον χρει¬ 
άζεται, και προκειμένου να αποφευχθεί ο κίνδυνος των 
εμποδίων κατά τις συναλλαγές, να αποφασίσουν τα εν¬ 
διαφερόμενο κράτη μέλη σε μια πρώτη φάση μεταξύ τους 
για τα κατάλληλα μέτρα, 

• στην λήψη από την Ευρ. Επιτροπή κάθε κατάλληλου 
μέτρου σχετικά με τα αναφερόμενα στην παράγραφο 2, 

• στον εντοπισμό των τομέων για τους οποίους αποδει- 
κνύεται αναγκαία η εναρμόνιση και στη λήψη, ενδεχομέ¬ 
νως, των κατάλληλων εργασιών εναρμόνισης σε ένα συ¬ 
γκεκριμένο τομέα, 

• στην τροποποίηση από την Ευρ. Επιτροπή των πα¬ 
ραρτημάτων του παρόντος Π.Δ., 

• στην κατάρτιση των κανόνων κωδικοποιημένης πα¬ 
ρουσίασης των πληροφοριών και του σχεδίου και των κρι¬ 
τηρίων, σύμφωνα με τα οποία θα πρέπει να υποβάλλονται 
τα προγράμματα τυποποίησης σύμφωνα με το άρθρο 2 
παράγραφος 2 της Οδηγίας 98/34/ΕΚ, 

• στις αιτήσεις που απευθύνονται στους οργανισμούς 
τυποποίησης που αναφέρονται στην πρώτη περίπτωση 
της παραγράφου αυτής, 

• στην επιλογή του πρακτικού συστήματος που θα πρέ¬ 
πει να εφαρμοσθεί για την ανταλλαγή πληροφοριών, που 
προβλέπει η Οδηγία 98/34/ΕΚ, και των τροποποιήσεων 
που θα πρέπει, ενδεχομένως, να γίνουν σε αυτό, 

• στην επανεξέταση της λειτουργίας του συστήματος, 
που θέτει σε εφαρμογή το παρόν Π.Δ., 

• στην έκφραση γνώμης σε κάθε σχέδιο Τεχνικού Κα¬ 
νόνα που τίθεται υπόψη της επιτροπής, 

• σε κάθε άλλο ζήτημα που αφορά στην εφαρμογή της 
Οδηγίας 98/34/ΕΚ. 

Άρθρο 7 

1. Κατά τη διάρκεια επεξεργασίας ενός ευρωπαϊκού 
προτύπου, σύμφωνα με το άρθρο 6 παράγραφος 3 πρώ¬ 
τη περίπτωση, ο ΕΛΟΤ δεν επιτρέπεται να προβαίνει σε 
καμία ενέργεια η οποία μπορεί να βλάψει την επιδιωκόμε- 
νη εναρμόνιση, και ιδίως, δεν δημοσιεύει στο δεδομένο 
τομέα νέο ή αναθεωρημένο εθνικό πρότυπο που δεν είναι 
πλήρως σύμφωνο προς υφιστάμενο ευρωπαϊκό πρότυπο. 

2. Η παράγραφος 1 δεν ισχύει για τις εργασίες του 
ΕΛΟΤ οι οποίες αναλαμβάνονται ύστερα από αίτηση των 
δημόσιων αρχών προκειμένου να καταρτισθούν τεχνικοί 
κανονισμοί ή πρότυπα για καθορισμένα προϊόντα με στό¬ 
χο την κατάρτιση τεχνικού κανόνα για τα προϊόντα αυτά. 

Οι Δημόσιες Υπηρεσίες και Οργανισμοί εν γένει, που 
επιθυμούν να εκπονήσουν τεχνικούς κανονισμούς σε το¬ 
μείς που ήδη υπάρχει έτοιμο ή υπό επεξεργασία ευρω¬ 
παϊκό πρότυπο, υποχρεούνται να διαβιβάζουν στο 
Υπουργείο Ανάπτυξης (ΥΠΑΝ) αίτηση όπου θα σημειώ¬ 
νουν τους λόγους που δικαιολογούν την κατάρτιση του, 
επισυνάπτοντας και σχέδιο του υπό εκπόνηση τεχνικού 
κανονισμού. 

Το ΥΠΑΝ μέσω του ΕΛΟΤ μεριμνά για την ανακοίνωση 
στην Ευρ. Επιτροπή, των παραπάνω αιτήσεων, σύμφωνα 
και με το άρθρο 8 παράγραφος 1 του παρόντος Π.Δ. 

Άρθρο 8 

1. Οι Δημόσιες Υπηρεσίες και Οργανισμοί που συντάσ¬ 
σουν σχέδια τεχνικών κανόνων, υποχρεούνται να τα κοι¬ 
νοποιούν στη Γενική Γραμματεία Βιομηχανίας του ΥΠΑΝ 
και στον ΕΛΟΤ, εκτός εάν πρόκειται απλώς για αυτούσια 
μεταφορά ενός διεθνούς ή ευρωπαϊκού προτύπου, οπότε 
δεν αποστέλλεταιτο κείμενο και αρκεί μια απλή ενημέρω¬ 
ση σχετικά με τον εν λόγω τεχνικό κανόνα. Τα σχέδια αυ¬ 
τά συνοδεύονται από μια σύντομη ανακοίνωση των λόγων 
που καθιστούν αναγκαία την κατάρτιση αυτού του τεχνι¬ 
κού κανόνα, ιδιαίτερα στην περίπτωση του άρθρου 7, πα¬ 
ράγραφος 2, εδάφιο δεύτερο. 

Το ΥΠΑΝ μέσω του Κέντρου Πληροφόρησης του ΕΛΟΤ 
αποστέλλει στην Επιτροπή της Ε. Ε., κατά τις υποδείξεις 
της, τα παραπάνω σχέδια τεχνικών κανόνων και αντίστοιχα 
δέχεται τα αποστελλόμενα από τα άλλα κράτη-μέλη, για τα 
οποία παρέχει πληροφόρηση στους αρμόδιους φορείς. 

Κατά περίπτωση, οι παραπάνω υπηρεσίες ανακοινώ¬ 
νουν ταυτόχρονα το κείμενο των βασικών νομοθετικών και 
κανονιστικών διατάξεων, στις οποίες αναφέρεται κατά κύ¬ 
ριο και άμεσο τρόπο το σχέδιο τεχνικού κανόνα, εάν η γνώ¬ 
ση αυτού του κειμένου είναι αναγκαία για την εκτίμηση του 
πεδίου εφαρμογής του σχεδίου τεχνικού κανόνα. 

Εάν χρειαστεί, οι Δημόσιες Υπηρεσίες και Οργανισμοί 
που συνέταξαν το σχέδιο του τεχνικού κανόνα γνωστο¬ 
ποιούν ταυτοχρόνως - εάν δεντο έχουν ήδη διαβιβάσει με 
κάποια προηγούμενη γνωστοποίηση τους-το κείμενο των 
βασικών, νομοθετικών και κανονιστικών διατάξεων που 
αφορούν κατά κύριο και άμεσο τρόπο τον σχετικό κανό¬ 
να, εφόσον η γνώση του κειμένου αυτού είναι αναγκαία 
για να εκτιμηθεί η εμβέλεια του σχεδίου αυτού. 

Οι αρμόδιες για τη σύνταξη των εν λόγω σχεδίων τεχνι¬ 
κών κανόνων αρχές, προβαίνουν σε νέα γνωστοποίηση 
αυτών, υπό τους ανωτέρω όρους, εφόσον οι όροι αυτοί 
επιφέρουν σημαντικές τροποποιήσεις στο σχέδιο με απο¬ 
τέλεσμα να τροποποιείται το πεδίο εφαρμογής του, να 
συντομεύεται το αρχικό χρονοδιάγραμμα εφαρμογής 
του, να προστίθενται προδιαγραφές ή απαιτήσεις ή - αυ¬ 
τές να καθίστανται πιο αυστηρές. 

Ειδικότερα, όταν το σχέδιο τεχνικού κανόνα αφορά 
στον περιορισμό της διάθεσης στο εμπόριο ή της χρήσης 
μιας ουσίας, ενός παρασκευάσματος ή ενός χημικού 
προϊόντος, συντοις άλλοις καιγιαλόγους δημόσιας υγεί¬ 
ας και προστασίας των καταναλωτών ή του περιβάλλο¬ 
ντος, γνωστοποιείται επίσης, είτε περίληψη, είτε, στο μέ¬ 
τρο που είναι διαθέσιμες οι σχετικές πληροφορίες, τα 


χρήσιμα στοιχεία που αφορούν στη συγκεκριμένη ουσία, 
παρασκεύασμα ή προϊόν, καθώς και όσα αφορούν στα 
γνωστά και διαθέσιμα προϊόντα υποκατάστασης. Ομοίως 
γνωστοποιούν τις αναμενόμενες επιπτώσεις του μέτρου 
στη δημόσια υγεία και την προστασία των καταναλωτών 
και του περιβάλλοντος, συνοδεύοντάςτα με ανάλυση των 
κινδύνων, διενεργούμενη, όπου συντρέχει λόγος, βάσει 
των γενικών αρχών αξιολόγησης των κινδύνων από χημι¬ 
κά προϊόντα, όπως προβλέπεται στο άρθρο 10, παράγρα¬ 
φος 4 του κανονισμού (ΕΟΚ) αριθ. 793/93 για την περί¬ 
πτωση ήδη υφισταμένης ουσίας ή στο άρθρο 3, παρά¬ 
γραφος 2 της οδηγίας 67/548/ΕΟΚ, η οποία έχει 
ενσωματωθεί στην ελληνική νομοθεσία με το ΠΔ 
329/83(ΦΕΚ 118/Α/83), για την περίπτωση νέας ουσίας. 

2. Οι Δημόσιες Υπηρεσίες και Οργανισμοί εν γένει μπο¬ 
ρούν να στέλνουν στο ΥΠΑΝ τις παρατηρήσεις τους για 
τα σχέδια τεχνικών κανονισμών άλλων χωρών που τους 
διαβιβάζονται. Οι παρατηρήσεις αυτές αποστέλλονται 
μέσω του Κ.Π. του ΕΛΟΤ στο κράτος-μέλος που εκπόνη¬ 
σε το σχέδιο τεχνικού κανονισμού. 

Κατά τον ίδιο τρόπο διαβιβάζονται στις παραπάνω Υπη¬ 
ρεσίες και Οργανισμούς οι παρατηρήσεις άλλων κρατών 
μελών ή της Επιτροπής της Ε.Ε. για σχέδια τεχνικών κα¬ 
νονισμών που αυτές κατάρτισαν, για να τις λάβουν υπόψη 
τους, στο μέτρο του δυνατού, κατά τη διατύπωση των ορι¬ 
στικών κειμένων των τεχνικών κανονισμών αυτών. 

Όταν πρόκειται για τις τεχνικές προδιαγραφές ή άλλες 
απαιτήσεις ή τους κανόνες σχετικά με τις υπηρεσίες, που 
αναφέρει το άρθρο 2 σημείο 11 δεύτερο εδάφιο τρίτη πε¬ 
ρίπτωση, οι παρατηρήσεις ή οι αιτιολογημένες γνώμες 
της Ευρ. Επιτροπής ή των κρατών μελών μπορούν να 
αφορούν μόνο τις πτυχές του μέτρου οι οποίες ενδεχο¬ 
μένως αποτελούν εμπόδιο για τις συναλλαγές ή προκει¬ 
μένου για τους κανόνες σχετικά με τις υπηρεσίες, την 
ελεύθερη κυκλοφορία των υπηρεσιών ή την ελευθερία 
εγκατάστασης των φορέων παροχής υπηρεσιών και όχι 
τη φορολογική ή οικονομική του πτυχή. 

3. Οι Δημόσιες Υπηρεσίες και Οργανισμοί εν γένει απο¬ 
στέλλουν στο ΥΠΑΝ και τον ΕΛΟΤ το οριστικό κείμενο τε¬ 
χνικού κανονισμού που καταρτίζουν το συντομότερο δυ¬ 
νατό. 

Οι παραπάνω Υπηρεσίες μπορούν να ζητούν, μέσω του 
ΥΠΑΝ και του ΕΛΟΤ, το οριστικό κείμενο ενός τεχνικού 
κανονισμού άλλου κράτους-μέλους. 

4. Οι πληροφορίες που παρέχονται δυνάμει του παρό¬ 
ντος δεν είναι εμπιστευτικές, εκτός εάν το ζητήσουν ρη- 
τώς οι ελληνικές αρχές που πραγματοποιούν την κοινο¬ 
ποίηση. Κάθε τέτοια αίτηση πρέπει να αιτιολογείται. 

Αν αυτό ζητηθεί από άλλο κράτος-μέλος για το σχέδιο 
τεχνικού κανόνα, οι ελληνικές αρχές που χειρίζονται θέ¬ 
ματα τεχνικών κανόνων μπορούν, λαμβάνοντας τις ανα¬ 
γκαίες προφυλάξεις, να ζητήσουν πραγματογνωμοσύνη 
από φυσικά ή νομικά πρόσωπα του ιδιωτικού τομέα. 

5. Όταν το σχέδιο τεχνικού κανόνα αποτελεί μέρος μέ¬ 
τρου, του οποίου η γνωστοποίηση κατά το στάδια του 
σχεδίου προβλέπεται από άλλες κοινοτικές πράξεις, ο συ¬ 
ντάκτης του σχεδίου μπορεί να προβαίνει στη γνωστοποί¬ 
ηση που αναφέρεται στην παράγραφο 1 του άρθρου 8, με 
βάση την άλλη πράξη, αναφέροντας ρητά ότι η γνωστο¬ 
ποίηση αυτή γίνεται επίσης δυνάμει του παρόντος Π.Δ. 

Άρθρο 9 

1. Οι Δημόσιες Υπηρεσίες και Οργανισμοί εν γένει ανα- 

βάλλουν την έγκριση ενός σχεδίου τεχνικού κανόνα για 
τρεις μήνες από την ημερομηνία παραλαβής από την Επι¬ 
τροπή της γνωστοποίησης που αναφέρεται στο άρθρο 8 
παράγραφος 1. 

2. Οι συντάκτες τεχνικού κανόνα αναβάλλουν: 

- κατά τέσσερις μήνες την έγκριση ενός σχεδίου τεχνι¬ 
κού κανόνα υπό μορφή εκούσιας συμφωνίας κατά την έν¬ 
νοια του άρθρου 2 σημείο 11 δεύτερο εδάφιο, δεύτερη 
περίπτωση, 

- με την επιφύλαξη των παραγράφων 3,4 και 5, κατά έξι 
μήνες την έγκριση οιουδήποτε άλλου σχεδίου τεχνικού 
κανόνα (εξαιρουμένωντων σχεδίων όσον αφορά τις υπη¬ 
ρεσίες), από την ημερομηνία παραλαβής από την Ευρ. 
Επιτροπή της γνωστοποίησης που αναφέρεται στο άρ¬ 
θρο 8 παράγραφος 1, εφόσον η Ευρ. Επιτροπή ή ένα άλ¬ 
λο κράτος μέλος διατυπώσει, εντός τριών μηνών από την 
ημερομηνία αυτή, αιτιολογημένη γνώμη, σύμφωνα με την 
οποία το προτεινόμενο μέτρο παρουσιάζει πτυχές που 
μπορούν ενδεχομένως να δημιουργήσουν εμπόδια στην 
ελεύθερη κυκλοφορία των εμπορευμάτων στα πλαίσια 
της εσωτερικής αγοράς 

- με την επιφύλαξη των παραγράφων 4 και 5, κατά τέσ¬ 
σερις μήνες την έγκριση ενός σχεδίου κανόνα σχετικά με 
τις υπηρεσίες, από την ημερομηνία παραλαβής από την 
Ευρ. Επιτροπή της γνωστοποίησης που αναφέρεται στο 
άρθρο 8 παράγραφος 1, εφόσον η Ευρ. Επιτροπή ή ένα 
άλλο κράτος μέλος διατυπώσει, εντός τριών μηνών από 
την ημερομηνία αυτή, αιτιολογημένη γνώμη σύμφωνα με 
την οποία το προτεινόμενο μέτρο παρουσιάζει πτυχές 
που μπορούν ενδεχομένως να δημιουργήσουν εμπόδια 
στην ελεύθερη κυκλοφορία των υπηρεσιών ή στην ελεύ¬ 
θερη εγκατάσταση των φορέων παροχής υπηρεσιών στα 
πλαίσια της εσωτερικής αγοράς. 

Προκειμένου περί των σχεδίων κανόνων όσον αφορά 
τις υπηρεσίες, οι αιτιολογημένες γνώμες της Επιτροπής ή 
των κρατών μελών δεν μπορούν να\θίγουν μέτρα πολιτι¬ 
στικής πολιτικής, στον οπτικοακουστικό ιδίως τομέα, τα 
οποία εκδίδονται σε εθνικό επίπεδο, σύμφωνα με το κοι¬ 
νοτικό δίκαιο, λαμβάνοντας υπόψη τη γλωσσική πολυ¬ 
μορφία, τις εθνικές και περιφερειακές ιδιομορφίες, κα¬ 
θώς και την πολιτιστική κληρονομιά. 

Οι Δημόσιες Υπηρεσίες και Οργανισμοί που είναι απο¬ 
δέκτες των αιτιολογημένων γνωμών, αναφέρουν στην 
Ευρ. Επιτροπή τη συνέχεια που προτίθενται να δώσουν σε 
αυτές. Προκειμένου δε περί των κανόνων όσον αφορά τις 
υπηρεσίες αναφέρουν, ενδεχομένως, τους λόγους για 
τους οποίους δεν μπορούν να ληφθούν υπόψη οι αιτιολο¬ 
γημένες γνώμες. 

3. Οι Δημόσιες Υπηρεσίες και Οργανισμοί αναβάλλουν 
την έγκριση ενός σχεδίου τεχνικού κανόνα, με εξαίρεση 
τα σχέδια τα σχετικά με τις υπηρεσίες, κατά δώδεκα μή¬ 
νες από την ημερομηνία παραλαβής από την Ευρ. Επι¬ 
τροπή της γνωστοποίησης που αναφέρεται στο άρθρο 8 
παράγραφος 1, εφόσον εντός των τριών μηνών που ακο¬ 
λουθούν την ημερομηνία αυτή, η Ευρ. Επιτροπή γνωστο¬ 
ποιήσει την πρόθεση της να προτείνει ή να εκδώσει οδη¬ 
γία, κανονισμό ή απόφαση για το θέμα αυτό σύμφωνα με 
το άρθρο 189 της συνθήκης ΕΟΚ και ήδη το άρθρο 249 
της Ενοποιημένης Συνθήκης της Ευρωπαϊκής Ενώσεως. 

4. Οι Δημόσιες Υπηρεσίες και Οργανισμοί αναβάλλουν 
την έκδοση ενός σχεδίου τεχνικού κανόνα για δώδεκα μή¬ 
νες από την ημερομηνία παραλαβής από την Ευρ. Επι¬ 
τροπή της γνωστοποίησης που αναφέρεται στο άρθρο 8 


παράγραφος 1 εφόσον, εντός τριών μηνών μετά την ημε¬ 
ρομηνία αυτή, η Ευρ. Επιτροπή γνωστοποιήσει τη διαπί¬ 
στωση της ότι το σχέδιο τεχνικού κανόνα αφορά θέμα κα¬ 
λυπτόμενο από πρόταση οδηγίας, κανονισμού ή απόφα¬ 
σης που έχει υποβληθεί στο Συμβούλιο, σύμφωνα με το 
άρθρο 189 της συνθήκης ΕΟΚ και ήδη το άρθρο 249 της 
Ενοποιημένης Συνθήκης της Ευρωπαϊκής Ενώσεως. 

5. Εάν το Συμβούλιο εγκρίνει κοινή θέση κατά τη διάρ¬ 
κεια της περιόδου αναστολής(5ΐ3ίυ5 ηυο) που αναφέρε- 
ται στις παραγράφους 3 και 4, η περίοδος αυτή θα επε¬ 
κταθεί, με την επιφύλαξη της παραγράφου 6, στους 18 
μήνες. 

6. Οι υποχρεώσεις που αναφέρονται στις παραγρά¬ 
φους 3, 4 και 5, παύουν να υφίστανται είτε: 

-ότανη Ευρ. Επιτροπή ενημερώσει τους συντάκτεςτων 
σχεδίων τεχνικών κανόνων ότι δεν προτίθεται πλέον να 
προτείνει ή να εκδώσει κοινοτική πράξη αναγκαστικού χα¬ 
ρακτήρα, 

- ότανη Ευρ. Επιτροπή ενημερώσει τους συντάκτεςτων 
σχεδίων τεχνικών κανόνων ότι αποσύρειτηνπρόταση ή το 
σχέδιο της, 

- με την έκδοση κοινοτικής πράξης υποχρεωτικού χα¬ 
ρακτήρα από το Συμβούλιο ή από την Ευρ. Επιτροπή. 

7. Οι παράγραφοι 1 έως 5 δεν ισχύουν όταν οι Δημόσιες 
Υπηρεσίες και Οργανισμοί: 

- για λόγους έκτακτης ανάγκης που επιβάλλονται από 
σοβαρή και απρόβλεπτη κατάσταση συνδεόμενη με την 
προστασία της υγείας των προσώπων και των ζώων, με τη 
διατήρηση της χλωρίδας ή με την ασφάλεια και για τους 
κανόνες σχετικά με τις υπηρεσίες, με τη δημόσια τάξη και 
δη με την προστασία των ανηλίκων, πρέπει να εκπονήσει 
σε πολύ σύντομο χρονικό διάστημα τεχνικούς κανόνες, 
προκειμένου να τους εκδώσει και να τους θέσει σε ισχύ 
αμέσως, χωρίς να είναι δυνατή η διενέργεια διαβουλεύ- 
σεων, ή - για λόγους έκτακτης ανάγκης που επιβάλλονται 
από σοβαρή κατάσταση που αφορά την προστασία της 
ασφάλειας και της ακεραιότητας του χρηματοπιστωτικού 
συστήματος, και δη την προστασία των καταθετών, των 
επενδυτών και των ασφαλισμένων, οφείλει να εκδώσει και 
να θέσει αμέσως σε εφαρμογή κανόνες σχετικούς με τις 
χρηματοπιστωτικές υπηρεσίες. 

Οι Δημόσιες Υπηρεσίες και Οργανισμοί παραθέτουν 
στη γνωστοποίηση που αναφέρεται στο άρθρο 8 την αι¬ 
τιολογία του επείγοντα χαρακτήρα των μέτρων. 

Άρθρο 10 

1. Τα άρθρα 8 και 9 δεν εφαρμόζονται στις διατάξεις της 
κείμενης νομοθεσίας ή στις εκούσιες συμφωνίες με τις 
οποίες: 

α) επιχειρείται συμμόρφωση προς τις κοινοτικές πρά¬ 
ξεις υποχρεωτικού χαρακτήρα που έχουν ως αποτέλεσμα 
την έκδοση τεχνικών προδιαγραφών ή κανόνων σχετικά 
με τις υπηρεσίες, 

β) τηρούνται οι δεσμεύσεις που απορρέουν από διεθνή 
συμφωνία και έχουν ως αποτέλεσμα την έκδοση κοινών 
τεχνικών προδιαγραφών ή κανόνων σχετικά με τις κοινές 
υπηρεσίες στην Κοινότητα, 

γ) γίνεται χρήση των ρητρών διασφάλισης που προβλέ- 
πονται σε κοινοτικές πράξεις υποχρεωτικού χαρακτήρα, 

δ) εφαρμόζεται το άρθρο 8 παράγραφος 1 της οδηγίας 
92/59/ΕΟΚ για τη γενική ασφάλεια των προϊόντων, 

ε) υπάρχει συμμόρφωση προς την απόφαση του Δικα¬ 
στηρίου των Ευρωπαϊκών Κοινοτήτων, η οποία ενσωμα- 

χώθηκε στην εθνική νομοθεσία με την ΚΥΑ Φ1-503/96 
(ΦΕΚ98/Β/96) 

στ) τροποποιείται απλώς ένας τεχνικός κανόνας κατά 
την έννοια του άρθρου 2, σημείο 11 του παρόντος Π.Δ., 
κατόπιν σχετικού αιτήματος της Ευρ. Επιτροπής, προκει- 
μένου να αρθεί ένα εμπόδιο στις συναλλαγές ή προκειμέ- 
νου για τους κανόνες σχετικά με τις υπηρεσίες, την ελεύ¬ 
θερη κυκλοφορία των υπηρεσιών ή την ελευθερία εγκα¬ 
τάστασης των φορέων παροχής υπηρεσιών. 

2. Το άρθρο 9 δεν εφαρμόζεται στις διατάξεις της κεί¬ 
μενης νομοθεσίας που προβλέπουν απαγόρευση της πα¬ 
ραγωγής, εφόσον δεν θέτουν εμπόδια στην ελεύθερη κυ¬ 
κλοφορία των αγαθών. 

3. Το άρθρο 9 παράγραφοι 3 έως 6, δεν εφαρμόζεται 
στις εκούσιες συμφωνίες που αναφέρονται στο άρθρο 2, 
σημείο 11, δεύτερο εδάφιο δεύτερη περίπτωση. 

4. Το άρθρο 9 δεν εφαρμόζεται στις τεχνικές προδια¬ 
γραφές ή άλλες απαιτήσεις ή στους κανόνες σχετικά με 
τις υπηρεσίες που αναφέρονται στο άρθρο 2 σημείο 11 
δεύτερο εδάφιο τρίτη περίπτωση. 

Άρθρο 11 

1. Από την έναρξη ισχύος του παρόντος Π.Δ. καταρ- 
γούνται: 

α) Το Π.Δ. 206/87 (ΦΕΚ 94/Α/18.6.87) εκτός των διατά¬ 
ξεων του άρθρου 3, οι οποίες παραμένουν σε ισχύ. 

β)Το Π.Δ. 523/88 (ΦΕΚ236/Α/24.10 88) 

γ)Το Π.Δ. 48/96 (ΦΕΚ 44/Α/7.3.96) 

2. Σε κάθε τεχνικό κανόνα που θεσπίζεται, πρέπει να πε¬ 
ριλαμβάνεται παραπομπή στο παρόν Π.Δ. 

Άρθρο 12 

Προσαρτώνται και αποτελούν αναπόσπαστο μέρος του 
παρόντος Π.Δ. τα παρακάτω παραρτήματα: 

Παράρτημα I 

ΕΥΡΩΠΑΪΚΟΙ ΟΡΓΑΝΙΣΜΟΙ ΤΥΠΟΠΟΙΗΣΗΣ 

ΟΕΝ 

Ευρωπαϊκή Επιτροπή Τυποποίησης 

ΟΕΝΕίΕΟ 

Ευρωπαϊκή Επιτροπή Ηλεκτροτεχνικής Τυποποίησης 

ΕΤ5Ι 

Ευρωπαϊκό Ινστιτούτο Τηλεπικοινωνιακών Προτύπων 
Παράρτημα II 

ΕΘΝΙΚΟΙ ΟΡΓΑΝΙΣΜΟΙ ΤΥΠΟΠΟΙΗΣΗΣ 

1. ΒΕΛΓΙΟ 

ΙΒΝ/ΒΙΝ (ΙηεΙίΙυΙ όθΐρθ άθ ηοΓπιαΙίεαΙίοη/ΒθΙρίεοΙτ Ιη- 
εΐίΐυυΐ νοοΓ ΝοΓπιαΙίεαΙίθ) 

ΟΕΒ/ΒΕΟ (ΟοπιίίΘ θΙβοίΓοίβοΓιηϊηυθ όθΙρθ/ΒθΙρίεοΙι 
ΕΙβΙκίτοΐθοΓιηϊΞοΓι ΟοπιίΙθ) 

2. ΔΑΝΙΑ 

ϋδ ( 03Π5ΐ< δΐ3Πά3Γά ) 

ΝΤΑ (ΤΘίθεΙγΓθΙεθη, ΝβΙιοπβΙ ΤβΙθοοπι Αρθηογ) 

3. ΓΕΡΜΑΝΙΑ 

ϋΙΝ (ΟθυΙεοΙτθε ΙηεΙίΙυΙ ίυι· Νοιτπυηρ Θ.ν.) 

ϋΚΕ ( ΟθυΙεοΙίθ ΕΙθΙάΐΌίθοάηΙεοΙίθ Κοιηπιίεείοη ίπι ΩΙΝ 
υηάνϋΕ) 

4. ΕΛΛΑΔΑ 

ΕΛΟΤ (Ελληνικός Οργανισμός Τυποποίησης) 

5. ΙΣΠΑΝΙΑ 

ΑΕΝΟΒ (Αεοοίβοίοη ΕερβηοΐΒ άθ ΝοπτίΒΐίζαοίοη γ Οθάί- 

1ίθ3θίση) 


6. ΓΑΛΛΙΑ 

ΑΕΝΟΒ (ΑεεοάΒΐίοπ ΐΓαηοβίεθ άθ ηοΓπιβΙίεαΙίοη) 
υΤΕ ( υηίοη ΐθοάηίςυθ άθ ΓβΙθοΙιϊοίΙβ - ΒυΓθβυ άθ πογ- 
πίθΐίεθίίοη 3υρΓθ5 άθ Ι’ ΑΕΝΟΒ) 

7. ΙΡΛΑΝΔΙΑ 

Ν5ΑΙ (ΝαΙίοηβΙ δΙβηάθΓάε ΑυΙΙιοιϊίγ οί ΐΓθΙβηά) 

ΕΤΟΙ (ΕΙθοίΓΟΙθοίιηίοθΙ ΟουηοίΙ οί ΐΓθΙαηά) 

8. ΙΤΑΛΙΑ 

υΝΙ (1) (Εηίθ ηθζίοπθΐθ ίίθΐίβηο άί υηίΐίθ3ζίοηθ) 

ΟΕΙ (1) (ΟοηιίΙθΙο θΙθΐίΐΌίθοηίοο ίΐαΐίβηο) 

9. ΛΟΥΞΕΜΒΟΥΡΓΟ 

ΙΤΜ (ΙηερθοΙίοη άυ ΐΓβνθίΙ θ! άθε ηηίηθε) 

3ΕΕ (δθΓνϊθθ άθ Ι’θΠθΓ 9 ίθ άθ Ι’ ΕΙθί) 

10. ΚΑΤΩ ΧΩΡΕΣ 

ΝΝΙ (ΝθάθΓίβηάε Νοι·πΐ3ΐί33ΐίθ ίηεΐίΐυί) 

ΝΕΟ (Νθάθάθπάε ΕΙθΙάΐΌίθοίιηίδοίι ΟοπιίΙθ) 

11. ΑΥΣΤΡΙΑ 

ΟΝ (ΟεΙθίΎθίοΝεοίίθε ΝοΓπιυηρείεΙίίυΙ) 

0\/Ε (ΟεΙθΓΓθίοίιίεοίΐθΓ νθΓόβηά ίυι - ΕΙβΚίΓοΐθοΙπηίΙκ) 

(1) Οι οργανισμοί υΝΙ και ΟΕΙ, σε συνεργασία με το Ιε- 
ΐίΐυίο δυρθΓίοΓθ άθΙΙθ Ροείθ β ΤθΙθοοπιυηίοθζίοηί και το 
ΜίηίείθΓΟ άθΙΠηάυείΓίθ, έχουν αναθέσει τις εργασίες που 
εντάσσονται στο πλαίσιο του ΕΤδΙ στην επιτροπή 
ΟΟΝΟΙΤ ( Οοπιίίθΐο ΝθζιοπβΙθ άί ΟοοΓάίηθπίθπΐο ρθΓ Ιθ 
ίθοποίορίθ άθΙΠηίοΓπίθζίοπθ). 

12. ΠΟΡΤΟΓΑΛΙΑ 

ΙΡΟ (ΙηείίΙυΙο Ροάυρυθε άθ ΟυαΙίάθάθ) 

13. ΗΝΩΜΕΝΟ ΒΑΣΙΛΕΙΟ 

ΒδΙ (Βπΐίείι δΙθπάθΓάε Ιηΐίΐυίίοη) 

ΒΕΟ (Βπΐίείι ΕΙθοίΓΟΙθοίιηίοθΙ ΟοπιηηίΙΙθθ) 

14. ΦΙΝΛΑΝΔΙΑ 

5Ε3 (3υοπΐθη δΙθπάθΓάίεοίπιΙεΙίίΙΙο 503 τγ ΕίηΙθηάε 
δίΒπάθΓάίεθΓίηρείοΓόυηά δΕδά) 

ΤΗΚ (ΤθΙθίΐ3ΐΙίηΙοΙ<θ5ΐ<υ5/ΤθΙθίθΓν3ΐΙηίη98θθηίΓ3ΐθπ) 
5Ε3ΚΟ ( 3υοπΐθη 53ίιΙ<οΙθΙ<ηΝΝηθη 3ΐ3πά3Γάί8- 
οΙπιΐ5γίιάί5ίγ3 3Ε3ΚΙΟ τγ ΕίηΙθηάδ ΕΙθΚίΓΟΙθΚηίεΙο 3ί3Π- 
ά3Γάί5θΓίη95ίθΓθπίη9 3Ε5ΚΟ ά) 

15. ΣΟΥΗΔΙΑ 

315 (5ΐ3ηά3Γάί3θΓίπ9θη ί 5νθΠ9θ) 

5ΕΚ ( 3νθΠ8ΐ<3 θΙθΙ<Ιί3ΐ<3 (<οπιπιΐ33ίοηθη ) ΙΤ5 (Ιπίοπ 
πΐ3ΐίθΠ5ίθΙ<Πΐ5ΐ<3 5ΐ3ηά3Γάί3ΘΓίΠ9ΘΠ ) 

ΠΑΡΑΡΤΗΜΑ III 

Ενδεικτικός κατάλογος υπηρεσιών που δεν καλύπτο¬ 
νται από το άρθρο 2 σημείο 2 δεύτερο εδάφιο 

1. Υπηρεσίες που δεν παρέχονται «εξ αποστάσεως» 
Υπηρεσίες που παρέχονται παρουσία του παρέχοντος 

και του αποδέκτη, ακόμη και όταν προϋποθέτουν τη χρη¬ 
σιμοποίηση ηλεκτρονικών συσκευών: 

α) εξετάσεις ή θεραπεία σε ιατρείο με χρησιμοποίηση 
ηλεκτρονικού εξοπλισμού αλλά παρουσία του ασθενούς 
β) αναδίφηση ηλεκτρονικού καταλόγου μέσα σε κατά¬ 
στημα παρουσία του πελάτη 
γ) κράτηση αεροπορικού εισιτηρίου μέσω δικτύου υπο¬ 
λογιστών σε γραφείο ταξιδιών παρουσία του πελάτη 
δ) διάθεση ηλεκτρονικών παιχνιδιών σε χώρο αναψυχής 
παρουσία του χρήστη 

2. Υπηρεσίες που δεν παρέχονται «με ηλεκτρονικά μέ¬ 
σα» 

Υπηρεσίες που έχουν υλικό περιεχόμενο, έστω και αν 
παρέχονται μέσω ηλεκτρονικών συσκευών: 

α) αυτόματη έκδοση τίτλων (χαρτονομισμάτων, σιδη¬ 
ροδρομικών εισιτηρίων) 

β) πρόσβαση στα οδικά δίκτυα, στους χώρους στάθ¬ 
μευσης κ.λπ, με αντίτιμο ακόμη και αν στην είσοδο ή/και 
στην έξοδο παρεμβαίνουν ηλεκτρονικές συσκευές για να 
ελέγξουν την πρόσβαση ή/και να εξασφαλίσουν την ορθή 
πληρωμή. 

- Υπηρεσίες «οίί-ΙίηΘ»: διανομή Οϋ-ΗΟΜ ή λογισμικού 
σε δισκέτες 

- Υπηρεσίες που δεν παρέχονται μέσω ηλεκτρονικών 
συστημάτων απογραφής και επεξεργασίας δεδομένων: 

α) υπηρεσίες φωνητικής τηλεφωνίας 
β) υπηρεσίες φαξ/τέλεξ 

γ) υπηρεσίες που παρέχονται μέσω φωνητικής τηλεφω¬ 
νίας ή φαξ 

δ) ιατρικές υπηρεσίες μέσω τηλεφώνου /φαξ 
ε) νομικές υπηρεσίες μέσω τηλεφώνου/φαξ 
στ) άμεση εμπορία μέσω τηλεφώνου/φαξ 
3. Υπηρεσίες που δεν παρέχονται «κατόπιν προσωπικής 
επιλογής αποδέκτου υπηρεσιών» 

Υπηρεσίες που παρέχονται με τη διαβίβαση δεδομένων 
χωρίς συγκεκριμένη παραγγελία και προορίζονται για 
ταυτόχρονη παραλαβή από απεριόριστο αριθμό αποδε¬ 
κτών (μετάδοση «από ένα σημείο σε πολλά σημεία»): 

α) υπηρεσίες ραδιοτηλεοπτικής μετάδοσης (συμπερι¬ 
λαμβανομένων των «βίντεο σχεδόν αλά καρτ»), κατ’ άρ¬ 
θρο 1 στοιχείο α) της οδηγίας 89/552/ΕΟΚ. 
β) υπηρεσίες ραδιοφωνικών μεταδόσεων 
γ) (οπτικοακουστική) τηλεκειμενογραφία (ΤθΙθΙθχΙ). 

ΠΑΡΑΡΤΗΜΑ IV 

Ενδεικτικός κατάλογος χρηματοπιστωτικών υπηρεσιών 
περί των οποίων το άρθρο 2 σημείο 5 τρίτο εδάφιο 

- Επενδυτικές υπηρεσίες 


- Συναλλαγές ασφάλισης και αντασφάλισης 

- Τραπεζικές υπηρεσίες 

- Συναλλαγές που έχουν σχέση με συνταξιοδοτικάταμεία 

- Υπηρεσίες που αφορούν συναλλαγές επί προθεσμία ή 
προαιρέσει. 

Αυτές οι υπηρεσίες περιλαμβάνουν ιδίως: 

α) τις επενδυτικές υπηρεσίες που αναφέρονται στο πα¬ 
ράρτημα της οδηγίας 93/22/ΕΟΚ, τις υπηρεσίες οργανι¬ 
σμών συλλογικών επενδύσεων 

β) τις υπηρεσίες που εξαρτώνται από δραστηριότητες 
υπέρ των οποίων ισχύει αμοιβαία αναγνώριση και οι οποί¬ 
ες αναφέρονται στο παράρτημα της οδηγίας 89/646/ΕΟΚ 

γ) τις συναλλαγές που εξαρτώνται από δραστηριότητες 
ασφάλισης και αντασφάλισης, και οι οποίες αναφέρονται: 

- στο άρθρο 1 της οδηγίας 73/239/ΕΟΚ 

- στο παράρτημα της οδηγίας 79/267/ΕΟΚ 

- στην οδηγία 64/255/ΕΟΚ 

- στις οδηγίες 92/49/ΕΟΚ και 92/96/ΕΟΚ 

Άρθρο 13 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 6 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞΑΝΔΡΟΣ ΚΑΛΑΦΑΤΗΣ 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ Ιη(6ΙΊΊ6ί 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























